Актън
Актън () e квартал в западната част на Лондон, влизащ в състава на административния район Илинг.

Първите сведения за Актън са от 11 век. Той представлява село с няколко хана на пътя от Лондон за Оксфорд. В края на 17 век близо до него са открити няколко минерални извора, които за известно време се използват за лечебни цели. По-късно Актън става известен със своите перални. В края на 19 век в южната част на Актън има около 170 перални, обслужващи хотелите и богатите жилищни райони в Уест Енд, заради което селището е наричано „острова на сапунената пяна“ („soapsuds island“).

Днес Актън е предимно жилищен квартал. След Втората световна война там се установява малка, но активна група полски имигранти. В малък район са концентрирани няколко австралийски и южноафрикански заведения, а японското училище в Западен Актън привлича хора от японската общност. Други важни имигрантски групи са иракчаните и сомалийците.

Външни препратки 
 Карти на Актън

Квартали в Лондон